Iljušin Il-18 (1946 m.)
Ilušin Il-18 (NATO kodinis pavadinimas – Clam) – 1946 m. Ilušino konstruktorių biure (SSRS) sukurtas keturmotoris keleivinis lėktuvas. Orlaivis buvo kuriamas kaip SSRS aviakompanijai „Aeroflot“ skirtas greitas keleivinis lėkuvas su hermetizuojamu salonu, galintis pervežti tuo metu SSRS mąstais labai daug – virš 60 keleivių ir kurį būtų galima eksploatuoti nuo gruntinių kilimo ir tūpimo takų. Buvo numatyta galimybė įrengti 77 vietų sėdinčių keleivių saloną arba 27 miegamas vietas ilgiame naktiniams reisams. Orlaivio pagrindu greičiausiai buvo amerikietiškas bombonešis Boeing B-29 su didesnio diametro fiuzeliažu. Lektuve buvo pritaikyta daug to meto naujovių – šildomos propelerio mentės, termoelektrinė sparnų apsaugos nuo apledėjimo sistema, hermetizuojamas salonas. Lėktuvas buvo projektuojamas su dyzeliniais varikliais, tačiau sutrikus jų kūrimo procesui buvo nuspręsta naudoti Shvetsov ASh-73TK. 1947 m. rugpjūčio 3 d. šis orlaivis dalyvavo Tušino aerodrome (Maskva) surengtame aviacios parade, kur jis skrido kartu su mažesniais keleiviniais lėktuvais Il-12. Nepaisant konstrukcijos perspektyvumo, tolimesnis projekto vystymas 1948 m. To priežastimi tapo jam numatytų variklių „Shvetsov ASh-73TK“ pripažinimas pernelyg nepatikimais civiliniam naudojimui (variklio resursas siekė tik 25 val., nebuvo jaiems numatytų turbokompresorių) ir SSRS aviaicjos vadovybės sprendimas šiuos vaiklius visų pirma skirti bombonešiams Tu-4. Bandomoji orlaivio eksploatacija buvo nutraukta 1950 m. Indeksas „Il-18“ vėliau buvo panaudotas 1957 m. sukurtam keleiviniam laineriui, varomam keturiais turbosraigtiniais varikliais.